Angélique Kidjo

**Angélique Kpasseloko Hinto Hounsinou Kandjo Manta Zogbin Kidjo**, poznatija kao **Angélique Kidjo** (Ouidah, 14. srpnja 1960.) je beninsko-američka pjevačica, kantautorica, glumica i aktivistica, globalno poznata zbog svoje stilski raznovrsne glazbe i kreativnih spotova. Časopis *[[Time (časopis)|Time]]* ju je nazvao "prvom divom Afrike". BBC ju je uvrstio na popis 50 najvećih ikona Afrike, dok ju je časopis *[[The Guardian]]* stavio na popis 100 najinspirativnijih žena svijeta; ujedno je bila prva žena na *[[Forbes]]ovom* popisu "40 najmoćnijih celebrityja Afrike". Londonski *[[Daily Telegraph]]* ju je 2012. godine nazvao "neospornom kraljicom afričke glazbe", dok ju je američki NPR (National Public Radio) 2013. godine nazvao "najvećom živućom divom Afrike". Godine 2014., časopisi *[[New African]]* i *[[Jeune Afrique]]* su ju naveli među najutjecajnijim Afrikancima, dok ju je *Forbes Afrique* za 2015. godinu naveo na svom popisu 100 najutjecajnijih žena. U lipnju 2013. godine izabrana je za potpredsjednicu CISAC-a (*Confédération Internationale des Sociétés d'Auteurs et Compositeurs*; sh. Međunarodna konfederacija udruženja autora i kompozitora). Trenutno živi u New Yorku te povremeno piše za *[[The New York Times]]*. Kidjo posjeduje i počasne doktorate s Yalea, Berkleeja i Middleburyja. 

Njezini stilski utjecaji su brojni, a uključuju afropop, karipski zouk, kongoansku rumbu, jazz, gospel i latinoameričku muziku; konkretni muzički uzori su joj Bella Bellow, James Brown, Nina Simone, Aretha Franklin, Jimi Hendrix, Miriam Makeba i Carlos Santana. Među njezinim obradama ističu se Gershwinov "Summertime" iz opere *[[Porgy and Bess]]*, Ravelov *[[Boléro]]*, pjesma "Voodoo Child" Jimija Hendrixa i "Gimme Shelter" Rolling Stonesa, a surađivala je i s Daveom Matthewsom i njegovim bendom, Kelly Price, Aliciom Keys, Branfordom Marsalisom, Ziggyjem Marleyjem, Philipom Glassom, Peterom Gabrielom, Bonom, Carlosom Santanom, Johnom Legendom, Herbiejem Hancockom, Joshom Grobanom, Dr Johnom, kvartetom Kronos i Cassandrom Wilson. Njezini hitovi su "Agolo", "We We", "Adouma", "Wombo Lombo", "Afirika", "Batonga" te obrada pjesme "Malaika". Njezin album *Logozo* nalazi se na 37. mjestu *[[Vice (časopis)|Viceove]]* najboljih dance albuma svih vremena. 

Kidjo tečno govori pet jezika - fon, francuski, joruba, gen i engleski - a koristi i osobni, umjetnički jezik; pjeva na svih pet jezika koje koristi. Uz to, njezin hit "Malaika" je na svahiliju. Pri pjevanju često koristi beninsku tradicionalnu vokalnu tehniku zilin te jazz tehniku vocalese.

Tokom karijere je dobila niz nagrada i odlikovanja, među kojima se ističu i tri Grammyja; godine 2015., dobila je Kristalnu nagradu Svjetskog ekonomskog foruma u Davosu, dok je 2016. godine dobila posebnu nagradu udruge Amnesty International.

## Diskografija

**Pretty* (1981)
**Ewa Ka Djo (Let's Dance)* (1985)
**Parakou* (1990)
**Logozo* (1991)
**Ayé* (1994)
**Fifa* (1996)
**Oremi* (1998)
**Keep On Moving: The Best of Angelique Kidjo* (2001)
**Black Ivory Soul* (2002)
**Oyaya!* (2004)
**[[Djin Djin]]* (2007)
**Õÿö* (2010)
**Spirit Rising* (2012)
**Eve* (2014)
**Sings*  (2015)
**Remain in Light* (2018)
**Celia* (2019)

## Reference

## Vanjske veze

* Official Angélique Kidjo Site
* The Batonga Foundation
* Angélique Kidjo on YouTube
* ''New York Times'' review of Angélique Kidjo, January 2014.
* CNN ''African Voices'' profile of Angélique Kidjo, May 2009. 
* Singer Angelique Kidjo Speaks Out on Climate Change – video report by *[[Democracy Now!]]*.
* Angélique Kidjo video interview at underyourskin